Ró er aftur komin á í Gíneu-Bissaú þar sem valdaránstilraun var gerð í gær. Hópur manna, grár fyrir járnum, ruddist inn í stjórnarráðið og stóðu skotbardagar í fimm klukkutíma.
Forseti Gíneu-Bissaú lifði af tilraun til valdaráns í gær. Hann segir marga hafa fallið í áhlaupinu sem hafi verið árás á lýðræðið.
Hópur manna, vopnaður vélbyssum, réðist inn í stjórnarráðið í höfuðborginni Bissaú seinni partinn í gær. Skotbardagi stóð yfir í fimm tíma og biðu forseti og forsætisráðherra landsins í skjóli á meðan. Umaro Sissoco Embalo, forseti Gíneu-Bissaú, segir að þetta hafi ekki aðeins verið valdarán heldur einnig tilraun til að myrða ráðamenn.
There are dead, but I don't know, because the President was between fire and iron for five hours, and I couldn't imagine how many, but there are dead, there are many dead, it's true, on one side and on the other.
Ég veit ekki hve margir féllu, sjálfur var ég í hættu í fimm tíma og ég get ekki ímyndað mér hve margir eru fallnir en þeir eru margir, úr báðum fylkingum, sagði forsetinn í ávarpi.
Ró er aftur komin á í landinu og nokkrir hafa verið handteknir. Forsetinn segir þá tengjast fíkniefnaviðskiptum. Bæði hafa borist fregnir af því að það hafi verið almennir borgarar sem voru þarna að verki og eins að það hafi verið hermenn.
Ríkið fékk sjálfstæði frá Portúgal árið 1974 og síðan þá hefur herinn fjórum sinnum framið valdarán, síðast árið 2012. Þá hafa verið gerðar nokkrar slíkar tilraunir.
Gínea Bissaú er í Vestur-Afríku. Síðan í ágúst 2020 hafa herir í Malí, Gíneu og Búrkína Fasó rænt völdum. ECOWAS, samtök ríkja í Vestur-Afríku, hafa lýst yfir þungum áhyggjum af stöðunni.

Ró er aftur komin á í Gíneu-Bissaú þar sem valdaránstilraun var gerð í gær. Hópur manna, grár fyrir járnum, ruddist inn í stjórnarráðið og stóðu skotbardagar í fimm klukkutíma. 